b'\n_START_ARTICLE_\nBattlefield 2: Modern Combat\n_START_SECTION_\nOversikt\n_START_PARAGRAPH_\nBattlefield 2: Modern Combat er sv\xc3\xa6rt ulikt PC-utgaven med samme navn. Spillet har en klar historie, som konsentrer seg om en krig mellom NATO og Kina. Enspillerutgaven av spillet er satt til Kasakhstan, hvor spilleren tar kontrollen over \xc3\xa9n av to h\xc3\xa6rstyrker, enten Kina eller NATO. I flerspillerutgaven er i tillegg h\xc3\xa6rstyrker fra Midt\xc3\xb8sten og EU spillbare. Jo lenger spilleren kommer inn i spillet, jo fler stjerner tjener man, som igjen gir spilleren fordeler av nyttige oppgraderinger. Det h\xc3\xb8yeste niv\xc3\xa5et som kan oppn\xc3\xa5s er Battlefield General. Dette niv\xc3\xa5et er ikke synlig for spilleren f\xc3\xb8r man har samlet nok stjerner til \xc3\xa5 oppn\xc3\xa5 niv\xc3\xa5et. Tidlig i spillet er oppgraderingene man tjener relativt sm\xc3\xa5, for eksempel at helsen til spillerne ganges med 1.5 i en begrenset tidsperiode. For \xc3\xa5 oppn\xc3\xa5 disse oppgraderingene m\xc3\xa5 spilleren utrydde et visst antall fiender p\xc3\xa5 kort tid, for \xc3\xa5 \xc3\xb8ke gangefaktoren. V\xc3\xa5penoppgraderinger er ogs\xc3\xa5 mulig, og spilleren tjener ekstra helse, eksplosive kuler, raskere lading, raskere skuddhastighet og andre evner. N\xc3\xa5r niv\xc3\xa5et Battlefield General n\xc3\xa5es f\xc3\xa5r spilleren muligheten til \xc3\xa5 oppgradere til ud\xc3\xb8delighet. N\xc3\xa5r denne oppgraderingen er oppn\xc3\xa5dd m\xc3\xa5 spilleren utrydde fiender ofte nok til at oppgraderingen ikke g\xc3\xa5r ut p\xc3\xa5 tid, og dermed unng\xc3\xa5 \xc3\xa5 bli drept.'